Všeobecne záväzné nariadenie Obce ….. 
č. …../2026
 o názvoch ulíc a iných verejných priestranstiev
a o číslovaní stavieb

Obecné zastupiteľstvo Obce ........... v zmysle čl. 68 Ústavy Slovenskej republiky, ust. § 2b, ust. § 2c, ust. § 2d, ust. § 4 ods. 5 písm. a) bod 1., ust. § 6 ods. 1, ust. § 11 ods. 4 písm. g), ust. § 27b ods. 1 písm. a), c), d) a e) a ods. 2, ust. § 27c ods. 1, 2, 4 a 5 zákona č. 369/1990 Zb. o obecnom zriadení, ust. § 4 ods. 5 zákona č. 184/1999 Z. z. o používaní jazykov národnostných menšín, ust. § 6, § 8 a § 9 zákona č. 125/2015 Z. z. o registri adries a Vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb vydáva toto všeobecne záväzné nariadenie (ďalej len „VZN“):

PRVÁ ČASŤ
Všeobecné ustanovenia

§ 1
Úvodné ustanovenia

1. Toto VZN stanovuje pravidlá, podľa ktorých sa postupuje pri určovaní názvov ulíc a iných verejných priestranstiev a pri číslovaní stavieb na území Obce ..................... (ďalej len „ obec“) a jej častí.

2. Účelom tohto VZN je určiť kompletný zoznam názvov existujúcich ulíc a verejných priestranstiev v obci, ktoré vznikli výstavbou pozemných komunikácií: 
a) pre ľahšiu a presnejšiu orientáciu občanov, organizácií, pošty, polície, zdravotnej pomoci, požiarnej ochrany a pod. a 
b) pre správne uvádzanie bydliska, adresy, sídla alebo umiestnenia určitého objektu.

§ 2
Vymedzenie základných pojmov

Na účely tohto VZN sa rozumie:
a) ulicou súvislá komunikácia s priľahlými stavbami alebo pozemkami, určenými územným plánom na zastavanie. Ako ulica môže byť pomenovaná aj iná ako miestna komunikácia v prípade, že je to nevyhnutné v záujme zabezpečenia jednoznačnej orientácie (resp. adresy) v obci,
b) verejným priestranstvom ulica, námestie, park, trhovisko a iný priestor prístupný verejnosti bez obmedzenia, ktorý bez ohľadu na vlastnícke vzťahy slúži na všeobecné užívanie, ak osobitný zákon neustanovuje inak[footnoteRef:1], [1:  § 30 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.] 

c) stavbou stavebná konštrukcia postavená stavebnými prácami, ktorá je pevne spojená so zemou alebo ktorej osadenie vyžaduje úpravu podkladu,[footnoteRef:2] [2:  § 2 ods. 1 zákona č. 25/2025 Z. z. Stavebný zákon.] 

d) budovou každá samostatná stavba, ležiaca na území obce spojená so zemou pevným základom, ktorá má vlastný vchod,[footnoteRef:3] [3:  § 1 ods. 3 Vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a § 3 ods. 1 zákona č. 25/2025 Z. z. Stavebný zákon.] 

e) súpisným číslom číslo, ktoré sa:
1. určuje každej budove podľa poradia, v akom sa obci doručila žiadosť stavebníka alebo vlastníka,
2. určuje zo samostatného radu kladných celých čísel začínajúceho sa číslom 1 a má evidenčný charakter,
f) orientačným číslom číslo určené budove na účely orientácie na ulici,
g) číslovaním stavieb oznámenie, resp. informácia obce o určení súpisného čísla k stavbe a orientačného čísla k stavbe , pridelenie určeného súpisného a orientačného čísla k stavbe, zápis do registra adries o pridelení čísla a vydanie tabuľky s prideleným číslom.

§ 3
Základné zásady 
pri určovaní označovania ulíc a iných verejných priestranstiev a
číslovaní stavieb a budov

1. V obci má každá ulica alebo iné verejné priestranstvo svoj názov, ktorý je súčasťou systému orientácie v obci a má prispieť k lepšej orientácii obyvateľov a návštevníkov obce.

2. Obec určuje, mení alebo zrušuje súpisné číslo a orientačné číslo budovám, vedie evidenciu súpisných čísiel a evidenciu orientačných čísiel a udržiava ju v aktuálnom stave.

3. Obec sa pri určovaní označovania ulíc a iných verejných priestranstiev riadi najmä nasledovnými zásadami:
a) názvy ulíc a iných verejných priestranstiev sa uvádzajú v štátnom jazyku,
b) obec prihliada na:
1. históriu obce,
2. významné nežijúce osoby,
3. veci,
c) neprípustné sú názvy ulíc a iných verejných priestranstiev:
1. po žijúcich osobách, 
2. dlhé, 
3. duplicitné, 
4. urážajúce mravnosť, 
5. náboženské alebo národnostné cítenie, 
6. jazykovo nesprávne,
7. nepriliehavé vzhľadom na históriu obce. 
d) okrem písm. c) je neprípustné určiť názov ulice alebo iného verejného priestranstva po predstaviteľoch režimu Slovenskej republiky z rokov 1939 až 1945 alebo iného režimu založeného na fašistickej ideológií alebo nacistickej ideológií alebo režimu založeného na komunistickej ideológií; to neplatí, ak ide o predstaviteľov režimu, ktorí sa zapojili do odporu proti takémuto režimu,[footnoteRef:4] [4:  § 2b ods. 3 zákona č. 369/1990 Zb. o obecnom zriadení.] 

e) súčasťou názvu ulice je slovo ulica alebo označenie druhu iného verejného priestranstva; to neplatí, ak sa podľa pravidiel slovenského pravopisu slovo ulica v názve neuvádza,
f) obec označuje ulice a iné verejné priestranstvá na svojom území aj v jazyku národnostnej menšiny na jednej orientačnej tabuli pod názvom ulice v štátnom jazyku,[footnoteRef:5] [5:  (ak je to relevantné v zmysle § 2 ods. 1 v spojení § 4 ods. 5 zákona č. 184/1999 Z. z. o používaní jazykov národnostných menšín a v spojení s § 2b ods. 4 zákona č. 369/1990 Zb. o obecnom zriadení a s § 3 ods. 3 Vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev).] 

g) ulice sa označujú názvami na orientačných tabuliach rovnakého typu,
h) označovanie ulíc a iných verejných priestranstiev názvami zabezpečuje obec na vlastné náklady,
i) odo dňa vyhlásenia referenda, volieb do Národnej rady Slovenskej republiky, volieb prezidenta Slovenskej republiky alebo ľudového hlasovania o jeho odvolaní, volieb do Európskeho parlamentu, volieb do orgánov územnej samosprávy, miestneho referenda, alebo sčítania obyvateľov, domov a bytov nemožno až do ich vykonania určiť alebo zmeniť názov ulice, námestia alebo iného verejného priestranstva.

4. Obec sa pri číslovaní stavieb a budov riadi najmä nasledovnými zásadami:
a) obec zmení alebo zruší súpisné číslo alebo orientačné číslo aj bez žiadosti, ak sa zmení alebo pominie dôvod, pre ktorý bolo určené; to neplatí, ak je iný dôvod na ponechanie súpisného čísla alebo orientačného čísla,
b) na označovanie budov súpisnými číslami obstaráva obec na vlastné náklady tabuľky rovnakého vzoru,
c) pri lineárnej zástavbe majú budovy v smere od stredu obce na ľavej strane ulice nepárne čísla a na pravej strane ulice párne čísla číselného radu orientačných čísiel,
d) pri bodovej zástavbe sa orientačné číslo určí tak, aby bolo čo najvýhodnejšie z orientačného hľadiska, ako aj z hľadiska jeho začlenenia do číselného radu orientačných čísiel ulice.
e) ak sú na ulici pozemky určené na zastavanie, je potrebné vyčleniť v číselnom rade orientačné čísla pre budúce budovy,
f) v číselnom rade orientačných čísiel sa nové orientačné číslo utvorí tak, že k najbližšiemu nižšiemu zo susediacich orientačných čísiel sa pridá veľké písmeno abecedy,
g) ak má budova viac vstupov z ulice, určuje sa orientačné číslo každému hlavnému vstupu,
h) každá ulica označená názvom má samostatný číselný rad orientačných čísiel, ktorý sa začína číslom 1.

DRUHÁ ČASŤ
Postup pri určovaní názvov ulíc a iných verejných priestranstiev

§ 4
Názvy ulíc a iných verejných priestranstiev 

1. Vlastník stavby je povinný strpieť označenie budovy[footnoteRef:6] alebo inej stavby názvom ulice alebo iného verejného priestranstva. [6:  § 3 zákona č. 25/2025 Z. z. Stavebný zákon.] 


2. Orientačná tabuľa s názvom ulice, námestia, iného verejného priestranstva sa umiestňuje na budovu, ktorá sa nachádza najbližšie k miestu vyústenia ulice, námestia, priestranstva do stredu obce a na budovu, ktorou sa ulica končí. Ak do ulice či iného priestranstva vyúsťuje iná ulica alebo priestranstvo, označuje sa orientačnou tabuľou s názvom ulice aj najbližšia budova pri takomto vyústení ulice.

3. Informačné tabule na označenie ulice ďalšími orientačnými údajmi sa umiestňujú spravidla na križovatke ulíc tak, aby neprekážali viditeľnosti dopravných značiek. Osadzujú sa na samostatných stojanoch zapustených do zeme, výnimočne sa môžu umiestniť aj na budovy alebo na iné vhodné miesta.

4. Na orientačnej tabuli s názvom ulice alebo iného verejného priestranstva sa používa plný neskrátený názov tak, ako je uvedený v ods. 9 tohto ustanovenia.

5. Ak v dôsledku výstavby dôjde k vzniku novej ulice, alebo verejného priestranstva v súlade s územným plánom obce, pristúpi k určeniu názvu takto vzniknutej ulice alebo verejného priestranstva, a to buď na základe žiadosti dotknutých občanov alebo na podnet vecne príslušného oddelenia obecného úradu.

6. Ak pôvodné ulice zanikli (napr. zbúraním budov alebo vplyvom poveternostných podmienok) a nové ulice na ich mieste vzniknú novou výstavbou, budú pomenované pôvodnými názvami.

7. O určených a schválených názvoch ulíc, námestiach a verejných priestranstiev vedie obecný úrad evidenciu.

8. Názvy ulíc a verejných priestranstiev možno určovať a meniť len po rokovaní obecného zastupiteľstva a ich schválení VZN alebo dodatkom k už schválenému VZN.

9. V záujme rozvoja obce, berúc do úvahy súčasnú i budúcu výstavbu podľa územného plánu obce, sa určujú názvy ulíc a iných verejných priestranstiev takto: 
č. 1 ulica .................... : začiatok ulice – od ............................................... zo smeru od ............. (rodinný dom súp. č. ....), koniec ulice – ...................... (rodinný dom súp. č. ... ). 
č. 2 ulica .................... : začiatok ulice – od ............................................... zo smeru od ............. (rodinný dom súp. č. ....), koniec ulice – ...................... (rodinný dom súp. č. ... ). 

č. 3 ulica .................... : začiatok ulice – od ............................................... zo smeru od ............. (rodinný dom súp. č. ....), koniec ulice – ...................... (rodinný dom súp. č. ... ). 

č. 4 ulica .................... : začiatok ulice – od ............................................... zo smeru od ............. (rodinný dom súp. č. ....), koniec ulice – ...................... (rodinný dom súp. č. ... ). 

č. 5 ulica .................... : začiatok ulice – od ............................................... zo smeru od ............. (rodinný dom súp. č. ....), koniec ulice – ...................... (rodinný dom súp. č. ... ).

§ 5
Potvrdenie názvov ulíc a iných verejných priestranstiev

[bookmark: OLE_LINK19]Týmto VZN obec potvrdzuje súčasne platné názvy ulíc, námestí a iných verejných priestranstiev v obci, ktoré sa používajú na jej území a v jej častiach.

TRETIA ČASŤ
Číslovanie stavieb, druhy číslovania a 
určovanie súpisných a orientačných čísiel 

§ 6
Postup pri prideľovaní súpisného čísla a orientačného čísla

1. Stavby sa číslujú súpisným číslom a orientačným číslom.

2. Súpisne číslo a orientačné číslo sa určuje každej budove nachádzajúcej sa na území obce podľa poradia, v akom sa obci doručila žiadosť stavebníka alebo vlastníka s náležitosťami podľa § 6 ods. 1 Vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb (ďalej len „Vyhláška“).

3. Súpisné číslo a orientačné číslo sa určuje budove v lehote do 30 dní odo dňa doručenia úplnej žiadosti.

4. Ak obec vyhovie žiadosti o určenie súpisného čísla a orientačného čísla, rozhodne o žiadosti zápisom do registra adries a bezodkladne o tom písomne informuje žiadateľa s uvedením súpisného čísla a orientačného čísla.

5. Predo dňom právoplatnosti kolaudačného osvedčenia na účel prevodu vlastníctva k budove alebo poistenia budovy obec môže na žiadosť určiť stavebníkovi súpisné číslo a orientačné číslo aj bez kolaudačného osvedčenia.
6. Ak obec nevyhovie žiadosti o určenie súpisného čísla a orientačného čísla, vydá rozhodnutie o zamietnutí žiadosti.[footnoteRef:7] [7:  § 6 ods. 4 Vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev.] 


7. Tabuľku s orientačným číslom obstaráva na vlastné náklady stavebník; zabezpečuje tiež pripevnenie a údržbu tabuľky so súpisným číslom a tabuľky s orientačným číslom na vlastné náklady.

8. Tabuľka so súpisným číslom a tabuľka s orientačným číslom sa umiestňuje vedľa seba tak, aby boli z ulice dobre viditeľné a nepôsobili rušivo na vzhľad budovy.

9. Vlastník budovy je povinný mať viditeľne označenú budovu tabuľkou so súpisným číslom a tabuľkou s orientačným číslom, ak je určené.

§ 7
Postup pri zmene alebo zrušení
súpisného čísla a orientačného čísla

1. K zmene alebo zrušeniu súpisného a orientačného čísla dochádza 
a) na základe žiadosti vlastníka budovy alebo
b) z rozhodnutia obce z dôvodu:
1. zmeny územného plánu,
2. zmeny názvu ulice alebo
3. prečíslovania budov.

2. Súpisné číslo a orientačné číslo obec zmení alebo zruší na žiadosť vlastníka budovy s náležitosťami podľa § 6 ods. 5 Vyhlášky.

3. Ak obec žiadosti o zmenu alebo o zrušenie súpisného čísla a orientačného čísla vyhovie, rozhodne o žiadosti zápisom do registra adries a bezodkladne o tom písomne informuje žiadateľa s uvedením údajov v súlade s § 6 ods. 6 Vyhlášky a pôvodného súpisného čísla a orientačného čísla, ak ide o zrušenie súpisného čísla a orientačného čísla, a nového súpisného čísla a orientačného čísla, ak ide o zmenu súpisného čísla a orientačného čísla.

4. Ak obec žiadosti o zmenu alebo o zrušenie súpisného čísla a orientačného čísla nevyhovie, vydá rozhodnutie v súlade s § 6 ods. 7 Vyhlášky.

5. Pokiaľ dôjde k zmene alebo zrušeniu súpisného čísla a orientačného čísla v zmysle ods. 1 písm. b) tohto ustanovenia VZN, obec túto skutočnosť bezodkladne písomne oznámi vlastníkovi budovy.

ŠTVRTÁ ČASŤ
Kontrola a sankcie
[bookmark: OLE_LINK8]
§ 8
Kontrola dodržiavania ustanovení tohto VZN

Kontrolu dodržiavania ustanovení tohto VZN vykonávajú:
a) poverení zamestnanci Obce .................. a/alebo
b) príslušníci obecnej polície.

§ 9 
Deliktuálna zodpovednosť právnických osôb a
fyzických osôb – podnikateľov

1. [bookmark: OLE_LINK29]Nedodržiavanie ustanovení tohto VZN zo strany právnických osôb a fyzických osôb – podnikateľov sa postihuje ako správny delikt podľa ust. § 27b ods. 1 písm. a), c) až e) zákona č. 369/1990 Zb. o obecnom zriadení.

2. Správne delikty podľa ods. 1 tohto ustanovenia VZN prejednáva obec.

3. Za porušenie ustanovení tohto VZN zo strany právnických osôb a fyzických osôb – podnikateľov obec uloží pokutu do 6.638,- Eur. 

§ 10
Deliktuálna zodpovednosť fyzických osôb

1. Nedodržiavanie ustanovení tohto VZN zo strany fyzických osôb sa postihuje ako priestupok podľa:
a) ust. § 27c ods. 1 zákona č. 369/1990 Zb. o obecnom zriadení a
b) ust. § 27c ods. 2 zákona č. 369/1990 Zb. o obecnom zriadení.

2. Priestupky podľa ods. 1 tohto ustanovenia VZN prejednáva obec.

3. [bookmark: OLE_LINK32]Za priestupky podľa ods. 1 písm. a) tohto ustanovenia VZN môže obec uložiť pokutu do 250,- Eur a za priestupok podľa ods. 1 písm. b) tohto ustanovenia VZN môže obec uložiť pokutu do výšky 150,- Eur.

4. Za priestupok podľa ods. 1 tohto ustanovenia VZN môže obec uložiť pokutu v blokovom konaní do výšky 100,- Eur, ak je priestupok spoľahlivo zistený a obvinený z priestupku je ochotný pokutu zaplatiť.[footnoteRef:8] [8:  § 13 ods. 2 zákona č. 372/1990 Zb. o priestupkoch.] 


5. Pokuty v blokovom konaní podľa ods. 4 tohto ustanovenia VZN ukladá a vyberá obec, osoby obcou poverené alebo orgány ustanovené osobitným zákonom.[footnoteRef:9] [9:  Zákon č. 564/1991 Zb. o obecnej polícii.] 


PIATA ČASŤ
Spoločné, zrušovacie a záverečné ustanovenia

§ 11
Spoločné ustanovenia

1. Ak nie je ustanovené inak, na prejednávanie priestupkov podľa tohto VZN sa použijú ustanovenia osobitného predpisu.[footnoteRef:10] [10:  Zákon č. 372/1990 Zb. o priestupkoch.] 


2. Výnosy z pokút uložených podľa tohto VZN sú príjmom rozpočtu obce.

§ 12 
Zrušovacie ustanovenie

Zrušuje sa VZN obce č....... o názvoch ulíc a iných verejných priestranstiev a číslovaní budov a stavieb.

§ 13
Záverečné ustanovenia

1. V prípade vzniku otázok neupravených týmto VZN sa tieto spravujú zákonom č. 369/1990 Zb. o obecnom zriadení, zákonom č. 372/1990 Zb. o priestupkoch, zákonom č. 184/1999 Z. z. o používaní jazykov národnostných menšín, zákonom č. 125/2015 Z. z. o registri adries a Vyhláškou, resp. príslušnými právnymi predpismi Slovenskej republiky vzťahujúcimi sa na danú oblasť.

2. Neoddeliteľnou súčasťou tohto VZN je mapa s vyznačením ulíc a iných verejných priestranstiev (Príloha č. 1). Názvy uvedené v Prílohe č. 1 je potrebné rešpektovať a používať tak, ako boli určené pre príslušnú ulicu a ostatné verejné priestranstvá.

3. Na tomto VZN Obce ....................... sa uznieslo Obecné zastupiteľstvo uznesením č. ..................... dňa ............... 2026.

4. Toto VZN obce bolo vyvesené na úradnej tabuli obce dňa .................2026 a zvesené dňa .............. 2026.

5. Zmeny a doplnky tohto VZN schvaľuje Obecné zastupiteľstvo v .......................

6. Toto VZN nadobúda účinnosť dňom .....................

